paragraph_text: Obrazovao se u SAD-u, a od 2000. do 2005. godine je bio član Narodne skupštine Egipta i vodeća osoba Muslimanskog bratstvo. Kada je Muslimansko bratstvo nakon revolucije 2011. godine osnovalo Stranku slobode i pravde (SSP) postao je njezin predsjednik. Kao njen kandidat sudjelovao je na predsjedničkim izborima održanim u svibnju i lipnju 2012. godine. Na njima je pobijedio Ahmeda Shafika, posljednjeg premijera pod režimom u revoluciji svrgnutog Hosnija Mubaraka. Mursi je, u skladu s obećanjem prije početka kampanje, nakon pobjede podnio ostavku na mjesto čelnika SSP-a.<ref> Mursi je prva civilna osoba koja obnaša dužnost egipatskog predsjednika, i prvi koji je na to mjesto došao na općim slobodnim izborima s više kandidata. Skinut je s vlasti u državnom udaru 3. srpnja 2013. godine nakon masovnih prosvjeda širom Egipta.